Taťána Kocembová

Taťána Netoličková-Kocembová (* 2. máj 1962, Ostrava) je bývalá česká atlétka reprezentujúca Česko-Slovensko, členka TJ Vítkovice. Na atletických Majstrovstvách Európy v roku 1982 získala pre Česko-Slovensko bronzovú medailu v behu na 400 metrov a v roku 1983 na Majstrovstvách sveta striebornú medailu v behu na 400 metrov a tiež v behu na 4x400 metrov spolu s Moravčíkovou, Matějkovičovou a Kratochvílovou.

V roku 1984 sa stala jednou z mnohých postihnutých športovcov a športovkýň, ktorým na základe politického rozhodnutia najvyšších straníckych a štátnych orgánov ČSSR bolo znemožnené štartovať na Letných olympijských hrách 1984 v Los Angeles.

Rodinný život 
Po rozvode s prvým manželom, trénerom Janom Slaninom sa druhýkrát vydala za bývalého futbalového brankára a olympijského víťaza z Moskvy (OH 1980) Jaroslava Netoličku, s ktorým má syna Tomáša. Z prvého manželstva má dve dcéry Luciu a Janu.

Referencie

Zdroj 

Českí bežci
Česko-slovenskí bežci
Majstri Európy v atletike
Osobnosti z Ostravy